นายกรัฐมนตรี ยืนยันให้ความสำคัญกับสภา พร้อมตำหนิ ส.ส. ที่ใช้คำพูดไม่เหมาะสม ส่วนมิ่งขวัญ เรียกร้อง นายกรัฐมนตรี ขอโทษกับการแก้ปัญหาวัคซีนโควิด-19
นายมิ่งขวัญ แสงสุวรรณ ส.ส.บัญชีรายชื่อ พรรคเศรษฐกิจใหม่ อภิปรายในที่ประชุมเพื่อพิจารณาพระราชกำหนดให้อำนาจกระทรวงการคลังกู้เงิน 5 แสนล้านบาท ว่า ขอให้ พลเอก ประยุทธ์ จันทร์โอชา นายกรัฐมนตรี ยอมรับและขอโทษกลางสภาฯ ที่ทำให้เกิดปัญหาการนำเข้าวัคซีนที่ไม่พร้อม ซึ่ง พ.ร.ก. กู้เงิน 5 แสนล้านบาท ที่จัดสรรให้สาธารณสุข จัดซื้อเครื่องมือแพทย์ ยา วัคซีน เพียง 3 หมื่นล้านบาท เชื่อว่า ไม่พอและจะนำเงินมาจากไหนเพิ่มเติมในการเยียวยาประชาชน 3 แสนล้านบาทพลเอก ประยุทธ์ จันทร์โอชา นายกรัฐมนตรี ยืนยันให้ความสำคัญกับสภา พร้อมตำหนิ ส.ส. ที่ใช้คำพูดไม่เหมาะสมและอภิปรายข้อมูลเดิมๆ ที่เคยชี้แจงไปแล้ว ซึ่งในกรณีโรคระบาดโควิด -19 ยังตอบไม่ได้ว่าการแพร่ระบาดจะจบลงเมื่อไหร่ ดังนั้น รัฐบาลก็ต้องเตรียมการ เพราะจัดเก็บรายได้ก็ไม่พอและในการบริหารงบเงินกู้จำนวนมาก แม้อนุมัติเงินกู้แล้ว ก็จะต้องใช้ระยะเวลาในการดำเนินการ ขอยืนยันรัฐบาลทำอะไรด้วยความรอบคอบในทุกมิติ สามารถตรวจสอบได้ ทุกอย่างต้องผ่านการพิจารณาของคณะทำงานหลายชุด